| **Čarlis Čaplinas** |
| --- |
|  |
| Gimė | 1889 m. balandžio 16 d.Londonas, Jungtinė karalystė |
| Mirė | 1977 m. gruodžio 25 d. (88 metai)Vevė, Šveicarija |
| Palaidotas (-a) | Korsjė prie Vevės kapinės, Korsjė prie Vevės, Šveicarija |
| Pilietybė | Britas |
| Tėvai | Čarlis Čaplinas vyresnysis ir Hana Hil |
| Sutuoktinis (-ė) | Mildred Harris (1918-1920)Lita Grey (1924-1927)Paulette Goddard (1936-1942)Oona O'Neill (1943-1977) |
| Vaikai | 11 |
|  |
| Veikla | aktorius, režisierius, komedinio žanro atlikėjas |
| Sritis | aktorius, komikas, režisierius, scenarijaus autorius, prodiuseris |
|  |
| Žymūs apdovanojimai |
| Tarptautinė taikos premija (1954 m.),Garbės Oskaras (1972 m.)Venecijos kino festivalio prizas už visą kūrybą (1972 m.) |
|  |
|  **Vikiteka** | Charlie Chaplin |
| Parašas |
|  |

**Čarlis Čaplinas** (*Charlie Chaplin* arba *sir Charles Spencer Chaplin Jr.*, 1889 m. balandžio 16 d. – 1977 m. gruodžio 25 d.) – vienas žinomiausių XX a. aktorių ir režisierių, komedinio žanro atlikėjas, kompozitorius, prodiuseris. Išgarsėjo veikėju Valkata (*The Tramp*) veikėjo, vienišo, nepalaužiamo mažojo žmogaus.

Biografija
----------

Gimė 1889 m. balandžio 16 d. Londone, Valvorto rajone. Abu tėvai – estrados aktoriai. Vaikystė buvo sunki, tėvas buvo alkoholikas, mama buvo *Music Hall* aktorė, tačiau dėl psichikos ligos turėjusi anksti nutraukti karjerą. Vyresniojo įbrolio dėka Čarlis pradėjo vaidinti „The Eight Lancashire Lads" trupėje, 1908 m. – „Karno" trupėje, su kuria 1912 m. pasirodė gastrolėse JAV, kur 1915 m. jau buvo Holivudo aktorius. Labai greitai tapo žinomu ir populiariu aktoriumi. Sukūrė ir vaidino daugybėje filmų, tačiau tik 1940 m. pasirodė pirmas įgarsintas filmas – „Didysis diktatorius" – visi ankstesnieji buvo begarsiai. Č. Čaplinas buvo du kartus – 1929 m. ir 1972 m. – apdovanotas Oskarais.

Aktorius turėjo pasisekimą tarp moterų, daug žmonų, susilaukė 11 vaikų. 1918–1920 m. buvo susituokęs su Mildred Harris (jaunesnė 13 metų; pagimdė vieną sūnų, kuris neišgyveno), 1924 m. vedė Lita Grey (jaunesnė 19 metų; pagimdė du sūnus), 1936 m. vedė Paulette Goddard (slapta santuoka, 1942 m. išsiskyrė), o 1943 m. susituokė su Ona O’Neill (jaunesnė 36 metais; pagimdė tris sūnus ir penkias dukteris).

Ryšiai su JAV valdžia buvo įtempti, ypač nuo Antrojo pasaulinio karo, kai jis buvo apkaltintas prielankumu komunizmui – su šiuo kaltinimu Čaplinas nesutiko,- todėl jis grįžo į Angliją, o vėliau apsigyveno Vevės mieste Šveicarijoje. Mirė 1977 m. gruodžio 25 d.

### Apdovanojimai

*Oskaras* (1929, 1953). Tarptautinė taikos premija (1954), Garbės *Oskaras*, Venecijos kino festivalio prizas už visą kūrybą (abu 1972). 1972 Ch. Chaplinui skirta žvaigždė Holivudo Šlovės alėjoje.

Filmografija
------------

Čarlis Čaplinas režisavo ir pats vaidino daugiau nei 80 filmų. Pirmasis filmas, kuriame vaidino, „Uždirbant pragyvenimui" (angl. *Making a Living*), išleistas 1914 m. vasario 2 d. paskutinis – 1975 m. Garsesni kino filmai, kuriuose vaidino Čaplinas, pateikiami žemiau:

* Uždirbant pragyvenimui (1914 m. režisierius H. Lehrmanas)
* Valkata (*The Tramp* ,1915 m. taip pat ir režisierius),
* Imigrantas (1917 m. taip pat ir režisierius),
* Šuniškas gyvenimas (*A Dog’s Life*, 1918 m. taip pat ir režisierius),
* Ant peties! (*Shoulder Arms*, 1918 m. taip pat ir režisierius).
* Mažylis (*The Kid*, 1921 m.),
* Piligrimas (1923 m.),
* Aukso karštligė (*The Gold Rush*, 1925 m.),
* Cirkas (*Circus*, 1928 m.),
* Didmiesčio žiburiai (*City Lights*, 1931 m.),
* Naujieji laikai (*Modern Times*, 1936 m.),
* Didysis diktatorius (*The Great Dictator*, 1940 m.),
* Ponas Verdu (*Monsieur Verdoux*, 1947 m.),
* Rampos ugnys (*Limelight*, 1952 m.)
* Karalius Niujorke (*A King in New York*, 1957 m.),
* Grafienė iš Honkongo (*A Countess from Hong Kong*, 1967 m.)

Literatūra
----------

* Robinson, David (1986) [1985]. *Chaplin: His Life and Art*. Londonas: Paladin. ISBN 978-0-586-08544-8.
* Williams, Gregory Paul (2006). *The Story of Hollywood: An Illustrated History*. Los Andželas, Kalifornija: B L Press. ISBN 978-0-9776299-0-9.

Šaltiniai
---------

1. ↑  *Gediminas Jankauskas. Chaplin Charlie (Čarlis Čaplinas)*. Visuotinė lietuvių enciklopedija, T. IV (Chakasija-Diržių kapinynas). – Vilnius: Mokslo ir enciklopedijų leidybos institutas, 2003. 21-22 psl.
2. ↑  *Gediminas Jankauskas. Chaplin Charlie (Čarlis Čaplinas)*. Visuotinė lietuvių enciklopedija, T. IV (Chakasija-Diržių kapinynas). – Vilnius: Mokslo ir enciklopedijų leidybos institutas, 2003. 21-22 psl.
3. ↑  Robinson, pp. 544–549.

Vikicitatos 

Wikiquote logoWikiquote logo
Puslapis Vikicitatose –
***Charlie Chaplin***